wickkiey/tamil-wikipedia-chunked huggingface dataset:
# ராஷ்மி ஆனந்த்

## வாழ்க்கை

ஆனந்த் கொல்கத்தாவில் வளர்ந்தார். இவரது பணி காரணமாக இவர் டெல்லி சென்றார். அங்கு பரவலாக அறியப்படும் வழக்குரைஞர் ஒருவரைத் திருமணம் செய்தார்.  
இவர் தனது கணவரால் பத்து ஆண்டுகளாக உடல் ரீதியான வன்முறைக்கு ஆளானார். இந்தத் தம்பதியினருக்கு இரு குழந்தைகள் உள்ளனர். இதன் காரணமாக இவர் தனது குழந்தைகளுடன் கணவரை விட்டுப் பிரிந்து சென்றார். கணவரின் அச்சுறுத்தல் காரணமாக அவர்மீது வழக்குத் தொடுக்கவில்லை என்றும் பல சிக்கல்களுக்குப் பிறகு தனது குழந்தைகளை தன்னுடன் அழைத்து வந்ததாகவும் தனது முதல் நூலில் குறிப்பிட்டுள்ளார்.  
*2010 டெல்லி போலீஸ் காலண்டர்* என்பது இவரது முதல் நூலினை அடிப்படையாகக் கொண்டது.  
வீட்டு வன்முறைகளால் பாதிக்கப்பட்ட பெண்களுகு சட்ட ரீதியாகவும் உள ரீதியாக்வும் உதவிகளை வழங்குவதற்காக "*உமன் ஆஃப் தி எலெமண்ட்ஸ் டிரஸ்ட்" என்பதனை* நிறுவினார்.
# ராஷ்மி ஆனந்த்

## விருதுகள்

- நரிசக்தி புரஸ்கார்- குடியரசுத் தலைவரிடம் இருந்து-2015
- நீர்ஜா பனோத் விருது
- தெ கர்மவீரர் ஜோதி
- தூர்தர்ஷனின் பெண் சாதனையாளர் விருது.
- எழுச்சி நாயகர் விருது-வீ ஆர் தெ சிட்டி
# சம்பத் ராம்

## தொழில்

தூர்தர்ஷனில் ஒளிபரப்பப்பட்ட *எத்தனை மனிதர்கள்* என்ற தொலைக்காட்சி தொடரில் இவர் மூர்க்கனாக தனது நடிப்பு வாழ்க்கையைத் தொடங்கினார். இவர் *முதல்வன்* (1999) மூலம் திரைப்பட நடிகராக அறிமுகமானார். அதில் இவர் காவல்துறை துணை ஆய்வாளராக நடித்தார். இருப்பினும், அப்படம் இவருக்கு ஒரு பெரிய வளர்ச்சியை வழங்கத் தவறிவிட்டது. *தீனா* (2001) படப்பிடிப்பில் ராம் தலையில் காயம் ஏற்பட்டது. *தீனாவுக்குப்* பிறகு, இவர் பல படங்களில் எதிர்மறை பாத்திரங்களில் நடித்தார். சுமார் இருபது ஆண்டுகளுக்குப் பிறகு, *திமிரு புடிச்சவன்* (2018) படத்தில் ராம் ஒரு கனமான பாத்திரத்தில் நடித்தார். *திமிரு புடிச்சவனுக்குப் பிறகு*, *காஞ்சனா 3* இல் அகோரியாக நடித்ததற்காக பாராட்டுகளைப் பெற்றார். ராம் *தட்ரோம் தூக்குறோமில்* நடிக்க கையெழுத்திட்டார், அப்படத்தில் இவர் முக்கிய எதிர் பாத்திரத்தில் நடிக்கிறார். இவரது இருநூறாவது படமான கசகசா படத்தில் இவர் முக்கியக் கதாபாத்திரத்தில் நடிக்கிறார்.
# சம்பத் ராம்

## திரைப்படவியல்

; படங்கள்  
- *முதல்வன் (திரைப்படம்)* (1999)
- *வல்லரசு (திரைப்படம்)* (2000)
- *பெண்ணின் மனதைத் தொட்டு* (2000)
- *தீனா (திரைப்படம்)* (2001)
- *சிட்டிசன் (திரைப்படம்)*
(2001)
- *தவசி* (2001)
- *காலாட்படை* (2003)
- *ஆஞ்சநேயா* (2003)
- *ஜனா* (2004)
- *வசூல்ராஜா எம்.பி.பி.எஸ்* (2004)
- *ஆதி (திரைப்படம்)* (2006)
- *ஆழ்வார் (திரைப்படம்)* (2007)
- *போக்கிரி (திரைப்படம்)* (2007)
- *தண்டாயுதபாணி* (2007)
- *பிறகு (திரைப்படம்)* (2007)
- *கேள்விக்குறி* (2007)
- *ராமேஸ்வரம்* (2007)
- *பட்டைய கெளப்பு* (2008)
- *கார்த்திக் அனிதா* (2009)
- *தோரணை (திரைப்படம்)* (2009)
- *காதல் கதை* (2009)
- *ஜனகன்* (2010; மலையாளம்)
- *மதராசபட்டினம் (திரைப்படம்)* (2010)
- *365 காதல் கடிதங்கள்* (2010)
- *அகம் புறம்* (2010)
- *செவனிஸ்* (2011; மலையாளம்)
- *வெடி (திரைப்படம்)* (2011)
- *வேலாயுதம் (திரைப்படம்)* (2011)
- *சட்டம் ஒரு இருட்டறை* (2012)
- *கள்ளத் துப்பாக்கி* (2013)
- *ஐசக் நியூட்டன் எஸ் / ஓ பிலிபோஸ்* (2013; மலையாளம்)
- *கோலி சோடா* (2014)
- *வல்லினம் (திரைப்படம்)* (2014)
- *கஜகேசரி* (2014; கன்னடம்)
- *அதிதி* (2014)
- *ஜெய்ஹிந்த் 2* (2014)
- *பொங்கி எழு மனோகரா* (2014)
- *என்னை அறிந்தால் (திரைப்படம்)* (2015)
- *காக்கி சட்டை (2015 திரைப்படம்)* (2015)
- *மாரி* (2015)
- *கலை வேந்தன்* (2015)
- *அதிபர் (திரைப்படம்)* (2015)
- *புலி* (2015)
- *ஆக்டோபஸ்* (2015; கன்னடம்)
- *மஜிலி* (2016)
- *அர்த்தநாரி* (2016)
- *கபாலி* (2016)
- *தமிழ்செல்வனும் தனியார் அஞ்சலும்* (2016)
- *ஸ்பைடர்* (2017; also in Telugu)
- *தெரு நாய்கள்* (2017)
- *நிமிர்* (2018)
- *சாணக்கிய தந்திரம்* (2018; மலையாளம்)
- *ஆண்டனி* (2018)
- *திமிரு புடிச்சவன் (திரைப்படம்)* (2018)
- *விசுவாசம் (திரைப்படம்)* (2019)
- *பூமராங்* (2019)
- *காஞ்சனா 3* (2019)
- *100* (2019)
- *கொலைகாரன்* (2019)
- *பப்பி* (2019)
- *எட்டுத்திக்கும் பற* (2020)
- *அசுரகுரு* (2020)
- *தட்றோம் தூக்றோம்* (2020)
- *கசகசா* (2021)
- *சங்கத்தலைவன்* (2021)
- *காடன்* (TBA)
- *மடை திறந்து* (TBA)  
; தொலைக்காட்சி  
- *எத்தனை மனிதர்கள்* ( தூர்தர்ஷன் )
# அமிர்தசரசு பாரம்பரிய தெரு

**அமிர்தசரசு பாரம்பரிய தெரு** *(Heritage Street Amritsar)* இந்தியாவின் பஞ்சாப் மாநிலத்திலுள்ள அமிர்தசரசு நகரத்தில் காணப்படும் பழமையான தெருக்களில் ஒன்றாகும். பொற்கோயிலுக்கும் நகர அரங்கத்திற்கும் இடையில் இத்தெரு அமைந்துள்ளது. பஞ்சாப் முதலமைச்சர் பிரகாசு சிங் பாதல் 2016 ஆம் ஆண்டு அக்டோபர் மாதம் 26 அன்று புனரமைத்து மீண்டும் திறந்தார். இத்தாலியின் புளோரன்சு, வெனிசு, ரோம் போன்ற ஐரோப்பிய நகரங்களைப் போல அமிர்தசரசு நகரத்தையும் ஒரு சுற்றுலா ஈர்ப்புடன் திறந்த நடைபாதையுள்ள தெருவாகவும் மூடப்படாத நினைவுச்சின்னங்களின் வரிசை அமையுமாறும் இத்தெரு அமைந்திருக்கிறது.
# அமிர்தசரசு பாரம்பரிய தெரு

## வரலாறும் பின்னணியும்

இந்தியாவின் பஞ்சாபில் பொற்கோயிலை பார்வையிட தினமும் 100,000 பார்வையாளர்கள் வருகை தருகின்றனர். பொற்கோயில் முதல் நகர அரங்கம் வரை நீட்டிக்கப்பட்ட பாதையில் வாகனங்கள், மேல்நிலை கம்பி வடங்கள், சாலை அத்துமீறல்கள் மற்றும் கூவி விற்கும் தெரு வியாபாரிகள் என சாலை முழுக்க மக்கள் கூட்டம் குவிகிறது. தெருவிலுள்ள 170 கடைகள் ஒவ்வொன்றிற்கும் ஒரு புதிய 'பாரம்பரிய முகப்பு மாற்றியமைக்கப்பட்டு வாகனங்கள் ஏதுவும் புகாத மண்டலமாக உருவாக்க நினைத்தே பாரம்பரிய தெரு உருவாக்கப்பட்டது. 1200 பேர் இக்கட்டுமான பணியில் ஈடுபட்டு 330 நாட்களில் பணிகளை முடித்தனர்.
# அமிர்தசரசு பாரம்பரிய தெரு

## கட்டுமானம்

நேர்மையான கட்டிடக் கலைஞர்கள் என்று அழைக்கப்பட்ட செய்ப்பூரைச் சேர்ந்த அனுப் பர்தாரியாவும் அவரது நிறுவனமும் இக்கட்டுமானப் பணிகளை மேற்கொண்டனர். புனித பொற்கோயிலுக்குச் செல்லும் தெருவும் அங்குள்ள முகப்புகளும் ஐரோப்பிய நகரங்களைப் போல வரிசையாக மறுவடிவமைப்பு செய்யப்பட்டன. 400 ஆண்டுகளுக்கு முன்பிருந்த அமிர்தசரசை நினைவூட்டும் வகையில் ஒரு பாரம்பரிய தோற்றத்தை வழங்க வேண்டும் என்ற எண்ணம் புதுப்பித்தலுக்கான பின்னணியில் இருந்தது. இருபதுக்கும் மேற்பட்ட கட்டிடங்களும் முகப்புகளும் இத்திட்டத்தில் புதுப்பிக்கப்பட்டன. ஒவ்வொரு முகப்பின் கட்டுமானத்திலும் அதன் aத்தியாவசியத் தேவையும் தனித்துவமும் நிறைந்திருந்தன. பொது இடங்களில் கட்டுமான பொருத்துதல்களை ஏற்றுவதே மிகப்பெரிய தடையாக இருந்தது. கட்டடக் கலைஞர்கள் பொருள்களைப் எப்போதும் பார்த்துக் கொண்டிருக்க விரும்பவில்லை. நகர அரங்கத்தில் ஏற்கனவே முகப்பு கட்டப்பட்டிருந்தது. பாரம்பரிய தெருவின் ஒரு பகுதியாக இருந்தாலும் அரங்கின் முகப்பில் தோண்டுதல், வெளிப்புற ஏற்றம் போன்ற கூடுதல் செப்பனிடும் பணிகள் இங்கு அனுமதிக்கப்படவில்லை.
# அமிர்தசரசு பாரம்பரிய தெரு

## முக்கிய இடங்கள்

- பொற்கோயில்
- அகால் தக்த்
- பிரிவினை அருங்காட்சியகம்
- ஜலியான்வாலா பாக்
- மகாராசா ரஞ்சித் சிங் சவுக்
அமிர்தசரசில் அமைக்கப்பட்டுள்ள பாரம்பரிய தெரு இந்தியாவில் அமைக்கப்பட்ட முதலாவது தெருவாகும் இதன் வெற்றிக்குப் பின்னர் அமிர்தசரசு பாரம்பரியத் தெரு வரிசையில் மேலும் பல தெருக்கள் திட்டமிடப்பட்டு உருவாக்கப்பட்டுள்ளன. தில்லியிலுள்ள சாந்தினி சவுக்கும் பட்டியாலாவிலுள்ள பாரம்பரியத் தெருவும் இதற்கு எடுத்துகாட்டுகளாகும்.
# இலால்மணி மிசுரா

நடந்த ஒரு நிகழ்ச்சியில் இலால்மணி மிசுரா]]
**இலால்மணி மிசுரா** (Lalmani Misra) (11 ஆகத்து 1924 - 17 சூலை 1979) ஒரு சிறந்த இந்திய பாரம்பரிய இசைக் கலைஞர் ஆவார்.
# இலால்மணி மிசுரா

## இசையில் துவக்கம்

பண்டிட் சங்கர் பட் மற்றும் முன்சி பிரிகுநாத் லால் ஆகியோரின் பாரம்பரியத்தில் லால்மணி துருவபாதா (துருபாத்) இசையைக் கற்றுக்கொண்டார். இராம்பூர் சேனி கரானாவின் (பள்ளி) உஸ்தாத் வசீர் கானின் சீடரான உஸ்தாத் மெகந்தி உசேன் கானுடன் கியால் பாடுவதைக் கற்றுக்கொண்டார். சுவாமி பிரமோதானந்திடமிருந்து துருபாத், கூட்டு வழிபாடு, கைம்முரசு இணை ஆகியவற்றில் பயிற்சி பெற்றார். சுக்தேவ் ராயிடமிருந்து சித்தார் கற்றார். உஸ்தாத் அமீர் அலிகானின் பயிற்சியின் கீழ் அவர் பல இசைக்கருவிகளை முழுமையாக்கினார்.  
இவர், கொல்கத்தாவின் செகன்சாகி ஒலிப்பதிவு நிறுவனத்தில் உதவி இசை இயக்குநர் பதவியில் தனது பன்னிரெண்டாவது வயதில் நியமிக்கப்பட்டார். அடுத்த இரண்டு ஆண்டுகளுக்கு பல படங்களில் பணியாற்றினார். இந்த இரண்டிலுமான இவரது தொடர்பு, இசைக்குழுவை உருவாககும் ஆர்வத்தைத் தூண்டியது.
# இரமேசு மிசுரா

**இரமேசு மிசுரா** (Ramesh Mishra ( வாரணாசி, இந்தியா, 2 அக்டோபர் 1948 - நியூயார்க், அமெரிக்கா, 13 மார்ச் 2017) இவர் இந்தியாவின் சாரங்கி இசைக்கலைஞர் ஆவார்.  
இவர். சாரங்கிக்கலைஞர்களின் குடும்பத்தில் இருந்து வந்தார். மேலும் இவரது உறவினர்களிடமிருந்து சிறு வயதிலிருந்தே இசையை படித்தார். ரவிசங்கரின் சீடராக இருந்த இவர் ஏராளமான பதிவுகளை செய்துள்ளார். இந்தியப் பாரம்பரிய இசையின் இவரது வாசிப்புக்கு மேலதிகமாக, இவர் அமெரிக்க ராக் இசைக்குழுவான ஏரோஸ்மித் (1997 இசைத்தொகுப்பான *நைன் லைவ்ஸ்* ) உடன் பதிவு செய்துள்ளார். 2008 இல் இவருக்கு சங்கீத நாடக அகாதமி விருது வழங்கப்பட்டது.
# இரமேசு மிசுரா

## இறப்பு

மிசுரா புற்றுநோயால் 13 மார்ச் 2017 அன்று தனது 68 வயதில் நியூயார்க்கில் காலமானார்.
# மணிலால் நாக்

பண்டிட் **மணிலால் நாக்** (Manilal Nag) (பிறப்பு: 1939 ஆகத்து 16 ) இந்தியப் பாரம்பரிய சித்தார் கலைஞரும், வங்காளத்தின் பிஷ்ணுபூர் கரானாவின் (பள்ளி) நிபுணருமாவார். இவருக்கு 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது.
# மணிலால் நாக்

## பயிற்சியும் தொழிலும்

நாக், இந்தியாவின் மேற்கு வங்காளம் மாநிலத்தில் உள்ள பாங்குராவில் பிறந்தார். இவரது தந்தை கோகுல் நாக் இவருக்கு சித்தார் வாசிக்க கற்றுக் கொண்டார். இவர் 1953 அகில இந்திய இசை மாநாட்டில் கைம்முரசு இணைக் கலைஞர் சம்தா பிரசாத்துடன் இணைந்து தனது முதல் பொது நிகழ்ச்சியில் பங்கேற்றார். இவர் 1954 முதல் தேசிய இசை நிகழ்ச்சி மற்றும் ஆகாசவானி சங்கீத மாநாட்டில் பல முறை நிகழ்ச்சியினை வழங்கி வருகிறார்.  
1973 ஆம் ஆண்டில் இந்திய அரசின் கலாச்சாரா உறவுக்களுக்கான அமைப்பு மூலம் அமெரிக்கா மற்றும் ஐரோப்பிய நாடுகளுக்கு அழைக்கப்பட்டார். ஆத்திரேலிய அரசாங்கத்தின் 150 ஆவது ஆண்டு நிறைவைக் குறிக்கும் வகையில் 1979 ஆம் ஆண்டில் இந்தியப் பெருங்கடல் கலை விழாவில் பங்கேற்பதற்கான பிரதிநிதியாக இந்திய அரசாங்கத்தால் ஆத்திரேலியாவுக்கு அழைக்கப்பட்டார்.  
2005 முதல் 2011 வரை ஐடிசி இசை ஆராய்ச்சி அகாதமியின் கருவி இசைப் பிரிவில் இணைக்கப்பட்டார்.
# மணிலால் நாக்

## விருதுகள்

2001 ஆம் ஆண்டில் சங்கீத நாடக அகாதமி விருதையும், 2005 ஆம் ஆண்டில் இந்தியாவின் கலாச்சார அமைச்சகத்திடமிருந்து மூத்த கூட்டாளர் விருதையும், 2008 இல் கொல்கத்தாவின் ஆசியச் சமூகத்திலிருந்து கௌரவ தங்கப் பதக்கத்தையும் பெற்றார். மேற்கு வங்க அரசு இவருக்கு 2012 இல் அலாவுதீன் புரஸ்கார் மற்றும் 2015 இல் *பங்கா பிபுசண்*, அதே போல் சங்கீத மகாசம்மான் விருதையும் வழங்கியது. ஐ.டி.சி. சங்கீத சம்மான், தோவர்லேன் சங்கீத சம்மான், சண்டிகர், பிரசீன் கலா கேந்திராவின் கோசர் விருது, மும்பையின் சங்கீத ரத்னா விருது, புதுதில்லியில் இருந்து விட்டாஸ்டா விருது ஆகியவற்றைப் பெற்றுள்ளார்.
# இசையமைப்பாளர்

**இசையமைப்பாளர்** (*Composer*) என்பவர் குரல் இசை (பாடுதல்), மின்னணு இசை மற்றும் இசைக் கருவி போன்றவற்றை பயன்படுத்தி திரைப்படம், வானொலி, தொலைக்காட்சி, நிகழ்பட ஆட்டம், மேடை நாடகம் மற்றும் இசை தேவைப்படும் பிற பகுதிகளுக்கு இசைத் துண்டு எழுதுபவர் ஆவார்.  
தமிழ்த் திரைப்பட இசையமைப்பாளர்]]
ஒரு இசையமைப்பாளர் எந்தவொரு இசை வகையிலும் இசையை உருவாக்கலாம். எடுத்துக்காட்டாக மேல்நாட்டுச் செந்நெறி இசை, இசை நாடகம், புளூஸ், நாட்டார் பாடல், ஜாஸ் போன்ற இசை வகைகளில் உருவாக்குவார்கள். இசையமைப்பாளர்கள் பெரும்பாலும் இசைக் குறியீட்டைப் பயன்படுத்தி எழுதப்பட்ட இசை மதிப்பெண்ணில் தங்கள் படைப்புகளை வெளிப்படுத்துகிறார்கள். பெரும்பாலான இசையமைப்பாளர்கள் சிறுவயது முதல் இசை பற்றி நன்கு பயின்று விட்டு வலுவான இசை பின்னணியை உருவாக்கி கொண்டு வருகின்றனர். இருப்பினும், முறையான பயிற்சி இல்லாத பல இசையமைப்பாளர்களும் இசையில் வென்றுள்ளனர். ஒரு இசையமைப்பாளர் இசை எழுதுவதில் ஆர்வம் கொண்டவராகவும் பல கருவிகளை செயல்படுத்தும் திறன் கொண்டவராகவும் இருப்பார்.  
இந்தியாவை பொறுத்தவரையில் கருநாடக இசை, இந்துஸ்தானி இசை, கிராமிய இசை, மெல்லிசை மற்றும் தமிழ் கலப்பிசை போன்ற பாணிகளில் இசை உருவாக்கப்படுகின்றது. எடுத்துக்காட்டாக பாபநாசம் சிவன், ஜி. ராமநாதன், கே. வி. மகாதேவன், ம. சு. விசுவநாதன், சி. ஆர். சுப்பராமன், இளையராஜா, ஏ. ஆர். ரகுமான், யுவன் சங்கர் ராஜா, சந்தோஷ் நாராயணன் போன்ற பல இசையமைப்பாளர்கள் பல வகை பாணியில் இசை அமைத்துள்ளார்கள்.
# இசையமைப்பாளர்

## இசையமைப்பாளர்களின் பட்டியல்

-
# முன் தயாரிப்பு

**முன் தயாரிப்பு** (Pre-production) என்பது ஒரு திரைப்படம், நாடகம் அல்லது பிற செயல்திறன் சம்பந்தப்பட்ட உற்பத்தியில் சில கூறுகளைத் முன் திட்டமிடும் செயல்முறை முன் தயாரிப்பு ஆகும். ஒரு உற்பத்தியில் மூன்று பாகங்கள் உள்ளன: முன் தயாரிப்பு, உற்பத்தி மற்றும் பிந்தைய தயாரிப்பு ஆகும்.  
இந்த முன் தயாரிப்பு பிரிவில் நிதி பொதுவாக உறுதிப்படுத்தப்படும் மற்றும் முதன்மை நடிக உறுப்பினர்கள், இயக்குநர் மற்றும் ஒளிப்பதிவாளர் போன்ற பல முக்கிய கூறுகள் அமைக்கப்பட்டிருக்கும். மற்றும் முன் தயாரிப்பின் போது தனிப்பட்ட காட்சிகளுக்கு ஏற்ப திரைக்கதை பிரிக்கப்படப்படும் மற்றும் அனைத்து திரைக்காட்சிக்கு ஏற்ற இடங்கள், நடிகர்கள், உடைகள் போன்றவை தேர்வு செய்யப்படும்.
# தேஜேந்திர மசூம்தார்

பண்டிட் **தேஜேந்திர நாராயண் மசூம்தார்** (ejendra Narayan Majumdar ) (பிறப்பு 17 மே 1961) ஒரு இந்தியாவைச் சேர்ந்த சரோத் கலைஞராவார். இவர் பகதூர் கானின் மாணவர்.
# தேஜேந்திர மசூம்தார்

## பயிற்சி

இவர் தனது தாத்தா பிபூதி ரஞ்சன் மசூம்தரின் கீழ் மாண்டலின் மூலம் தனது இசை பயிற்சியைத் தொடங்கினார். அமரேசு சௌத்ரி மற்றும் அனில் பாலித் ஆகியோரின் கீழ் குரல் மற்றும் கைம்முரசு இணை பயிற்சியையும் பெற்றார். பின்னர் பகதூர் கானின் கீழ் 18 ஆண்டுகள் பயிற்சி பெற்றார். பின்னர் அஜய் சின்கா ராய் மற்றும் அலி அக்பர் கான் ஆகியோரின் கீழ் தொடர்ந்து பயிற்சி பெற்றார்.
# தேஜேந்திர மசூம்தார்

## இணை

இவர் சுஜாத் கானுடன் இணைந்து பாடியுள்ளார். குறிப்பாக சாருகேசி இராகத்தை பாடுவது குறிப்பிடத்தக்கது.
# தேஜேந்திர மசூம்தார்

## இசை இயக்கம்

அர்ச்சுன் சக்ரவர்த்தி இயக்கிய *டோலிலைட்ஸ்* என்ற பெங்காலி திரைப்படத்திற்கு, 2010 ஆம் ஆண்டில் வெளியான மற்றொரு வங்காள திரைப்படமான *ஹனங்கால்* படத்திற்கும் இசையமைத்துள்ளார்.
# தேஜேந்திர மசூம்தார்

## விருதுகள்

1981 ஆம் ஆண்டில் அனைத்திந்திய வானொலி நடத்திய இசை போட்டியில் முதலிடம் பிடித்த இவருக்கு குடியரசுத் தலைவரின் தங்கப் பதக்கமும் பண்டிட் த. வி. பலூசுகர் விருதும் வழங்கப்பட்டது.
# தேஜேந்திர மசூம்தார்

## சொந்த வாழ்க்கை

இவர் மானசி என்பவரை மணந்தார். இவர்களுக்கு இந்திரயுத் என்ற ஒரு மகன் இருக்கிறான்.
# தெவாசிசு பட்டாச்சார்யா

**தெவாசிசு பட்டாச்சார்யா** (Debashish Bhattacharya) (பிறப்பு 12 சனவரி 1963) ஒரு இந்திய பாரம்பரிய இசைக்கலைஞரும், பாடகரும், இசையமைப்பாளரும், உலகின் முதல் சிலைடு கித்தார் பாடத்திட்டத்தை அறிமுகப்படுத்தியவருமாவார். புதிய தொழில்நுட்பம், புதிய ஒலி மற்றும் பாரம்பரியம் மற்றும் தனித்துவமான புதிய கலவையை அறிமுகப்படுத்துவதன் மூலம் சிலைடு கித்தாரில் இந்திய பாரம்பரிய இசையை மறுவரையறை செய்தார். இசையின் சமகால வடிவமைப்பு. *லேப் சிலைடு* கித்தார் வாசிக்கும் ஒரு இசைத் தயாரிப்பாளர் ஆவார். இவர் ஆயிரத்துக்கும் மேற்பட்ட மாணவர்களுக்கு கற்பித்தார். ஒரு புதிய வகையை (இந்துஸ்தானி சிலைடு கித்தார்), சதுரங்கை ஆனந்தி மற்றும் கந்தர்வி ஆகிய இராகங்களை உருவாக்கி, இரண்டாயிரத்துக்கும் மேற்பட்ட இசை நிகழ்ச்சிகள் மற்றும் பட்டறைகளில், கிராமி பரிந்துரைகள் மற்றும் பல உலக இசை விருதுகளுடன் நிகழ்த்தினார். இவர் மூன்று புதிய இராகங்களை இசையமைத்துள்ளார். மாலை நேரத்திற்கு அமைக்கப்பட்ட பாலாஷ் பிரியா, சங்கர் துவனி மற்றும் சந்திர மாலிகே ஆகியன
# தெவாசிசு பட்டாச்சார்யா

## ஆரம்ப கால வாழ்க்கை

பட்டாச்சார்யா கொல்கத்தாவில் ஒரு இசைக் குடும்பத்தில் பிறந்தார். பாரம்பரிய இந்திய பாடகர்களான இவரது பெற்றோர் இருவரும் இவருக்கு இசை குறித்த அடிப்படை புரிதலை அளித்தனர். இவர் முதலில் மூன்று வயதில் ஒரு கித்தார் இசைக்கத் தொடங்கினார். இவரது தந்தை அவருக்கு முழு அளவிலான ஹவாய் தாயரிப்பான எஃகு கித்தாரை கொடுத்தார். கொல்கத்தாவின் அனைத்திந்திய வானொலியில் தனது 4 வயதில் அறிமுகமானார்.  
15 வயதில் இவர் தனது முதல் சதுரங்கை வடிவமைத்து இந்துஸ்தானி சிலைடு கித்தார் என்ற வகையை உருவாக்கினார். 20 வயதில், அனைத்திந்திய வானொலியின் தேசிய இசை போட்டியில் வென்றதற்காக இவருக்கு குடியரசுத் தலைவர் விருது வழங்கப்பட்டது. 21 வயதில், இந்திய ஸ்லைடு-கித்தார் முன்னோடியான பிரிஜ் பூசண் கப்ராவின் கீழ் படிப்பதற்காக பத்து ஆண்டுகள் செலவிட்டார்.  
2018 ஆம் ஆண்டில் அவர் தனது மகள் ஆனந்தி பட்டாச்சார்யாவின் *ஆனந்தி ஜாய்ஸ் அபௌன்ட்* என்ற தனது முதல் இசைத் தொகுப்பை தயாரித்தார்.
# மகாதேவ் பிரசாத் மிசுரா

**மகாதேவ் பிரசாத் மிசுரா** (Mahadev Prasad Mishra) (1906 - 13 திசம்பர் 1995) வாரணாசியைச் சேர்ந்த இந்திய தும்ரி பாடகர் ஆவார்.
# மகாதேவ் பிரசாத் மிசுரா

## ஆரம்ப கால வாழ்க்கை

மிசுரா 1906 இல் அலகாபாத்தில் பிறந்தார். இவர் முதலில் பைரோன் மிசுராவின் கீழ் கற்கத் தொடங்கினார். பின்னர் பனாரசு கரானாவின் (பள்ளி) பரே ராம் தாசின் கீழ் பயிற்சியைத் தொடர்ந்தார்.
# மகாதேவ் பிரசாத் மிசுரா

## தொழில்

புகழ்பெற்ற பாடகரான இவரது தந்தை துவாரகா பிரசாத் மிசுரா வாரணாசியைச் சேர்ந்தவர். மகாதேவ் பிரசாத் தும்ரி, தப்பா, கியால், தாத்ரா, கஜ்ரி, சைத்தி மற்றும் பிர்ஹா போன்ற பல இசை பாணிகளில் நிபுணராக இருந்தார். படே குலாம் அலி கான், ரசூலன் பாய், பேகம் அக்தர், கிரிஜா தேவி மற்றும் ஷோபா குருது ஆகியோருடன் அவர் 20 ஆம் நூற்றாண்டின் சிறந்த தும்ரி பாடகர்களில் ஒருவர். இவருடன் பல முறை பச்சா லால் மிசுராவும், சாரங்கியின் ஈசுவர் லால் மிசுராவும் இணைந்து நிகழ்ச்சிகளை நடத்தியுள்ளனர்.
# மகாதேவ் பிரசாத் மிசுரா

## சீடர்கள்

இவரது நன்கு அறியப்பட்ட சீடர்களில் கைம்முரசு இணை கலைஞர் ஆனந்த கோபால் பாந்தோபாத்யாய், செனாய் கலைஞர் அனந்த் லால், தும்ரி பாடகி பூர்ணிமா சௌத்ரி, வயலின் கலைஞர் என். இராஜம் ஆகியோர் அடங்குவர்.
# மகாதேவ் பிரசாத் மிசுரா

## குடும்பம்

கைம்முரசு இணைக் கலைஞருமான குபேர் நாத் மிசுரா, பனாரசின் புகழ்பெற்ற பாடகர்களான அமர் நாத் மிசுராவும், பசுபதிநாத் மிசுராவும் இவரது மருமகன்களாவார். இவருக்கு கணேஷ் பிரசாத் மிசுரா என்ற ஒரு மகன் இருக்கிறார்.
# மகாதேவ் பிரசாத் மிசுரா

## இறப்பு

மிசுரா 13 திசம்பர் 1995 அன்று தனது 88 வயதில் இறந்தார்.
# அடல் சேது

**அடல் சேது** *(Atal Setu)* இந்தியாவின் பஞ்சாப் மாநிலத்திலுள்ள பதான்கோட் நகரத்திற்கு அருகில் அமைந்திருக்கும் ஒரு பாலமாகும். ராவி ஆற்றின் மேல் 592 மீட்டர் நீளம் கொண்டு கம்பி வடம் தாங்கும் வகை பாலமாக இது கட்டப்பட்டுள்ளது. 2015 ஆம் ஆண்டு டிசம்பர் மாதம் 24 அன்று முன்னாள் பாதுகாப்பு மந்திரி மனோகர் பாரிக்கர் பாலத்தை திறந்து வைத்தார். பதான்கோட் மாவட்டத்திலுள்ள துனேரா கிராமத்தில் தொடங்கும் அடல் பாலம் பசோலி சாலை வரை நீண்டுள்ளது. இந்தியாவின் பஞ்சாப், சம்மு-காசுமீர் மற்றும் இமாச்சல பிரதேசம் ஆகிய மூன்று மாநிலங்களிடையேயான இணைப்பை இப்பாலம் வழங்குகிறது. வட இந்தியாவில் முதன்முதலில் கட்டப்பட்ட கம்பிவடம் தாங்கும் பாலம் என்ற சிறப்பு இப்பாலத்திற்கு உண்டு. இந்த வகை பாலங்கள் வரிசையில் நாட்டின் நான்காவது பாலம் என்ற சிறப்பும் அடல் சேது பாலத்திற்கு உண்டு.இதுபோன்ற மற்ற மூன்று பாலங்கள் மும்பை (பாந்த்ரா-வொர்லி சீலிங்கு), அலகாபாத் (நைனி) மற்றும் கொல்கத்தா (ஊக்ளி) ஆகிய இடங்களில் உள்ளன.  
புது தில்லி இந்திய தொழில்நுட்ப நிறுவனம் அடல் பாலத்தின் வடிவமைப்பிற்கு ஒப்புதல் அளித்தது. 2011ஆம் ஆண்டு மே மாதம் தேசிய முற்போக்கு கூட்டணியின் தலைவர் சோனியா காந்தி பாலத்திற்கு அடிக்கல் நாட்டினார். கனடாவைச் சேர்ந்த ஆலோசகர் மெகல்கன்னி ஆலோசனை சேவை நிறுவனம் பாலத்தை வடிவமைத்தது. போக்குவரத்து உட்கட்டமைப்பில் ஈட்டுபட்டு வந்த பொறியியல் மற்றும் கட்டுமான நிறுவனங்களான இந்தியாவின் எல்லை சாலைகள் நிறுவனம், இர்க்கொன் பன்னாட்டு நிறுவனம், எசு.பி.சிங்ளா கட்டுமான நிறுவனங்கள் பாலத்தின் கட்டுமான பணிகளை மேற்கொண்டன. முன்னாள் பிரதமர் அடல் பிகாரி வாச்பாயின் பெயரை நினைவூட்டும் விதமாக பாலத்திற்கு அடல் சேது என்று பெயரிடப்பட்டது. வாச்பாயின் பிறந்தநாளுக்கு ஒரு நாள் முன்னதாக அடல் பாலம் தேசத்திற்காக அர்ப்பணிக்கப்பட்டது.
# அன்னாசி அணிச்சல்

**அன்னாசி அணிச்சல்** (*Pineapple cake*, ; தைவான் ஓக்கியென்: ông-lâi-so͘) என்பது வெண்ணெய், மாவு, முட்டை, சர்க்கரை மற்றும் அன்னாசி பழகூழ் அல்லது துண்டுகள் கொண்ட ஒரு இனிமையான பாரம்பரிய தைவானிய பேஸ்ட்ரி ஆகும்.
# அன்னாசி அணிச்சல்

## வரலாறு

யப்பானிய<nowiki/>க் காலத்தில் அன்னாசிப்பழம் தைவானின் பொருளாதாரத்தின் ஒரு முக்கிய அங்கமாக மாறியது. ஜப்பானியத் தொழிலதிபர்கள் பலவகையான அன்னாசி வகைகளை இறக்குமதி செய்து பதப்பொருள் தயாரிக்கும் ஆலைகளை நிறுவினர். 1930களின் பிற்பகுதியில், அன்னாசிப்பழ ஏற்றுமதில் உலகின் மூன்றாவது பெரிய ஏற்றுமதியாளராகத் தைவான் மாறியது. இருப்பினும், தைவானில் அன்னாசி உற்பத்தி உள்நாட்டு விற்பனை மற்றும் அன்னாசிப்பழத்தின் புதிய பயன்பாட்டை நோக்கி நகர்ந்தபோது, உள்ளூர் அடுமனைகள் அன்னாசி உபரி கூழை பயன்படுத்த முற்பட்டன. அன்னாசி அணிச்சல் வரலாற்று ரீதியாக ஒரு சடங்கு உணவாகத் தயாரிக்கப்பட்டிருந்தாலும், அரசாங்க ஊக்குவிப்பு மற்றும் உலகமயமாக்கல் ஆகியவற்றின் காரணமாக அன்னாசி அணிச்சல் பிரபலமானது. அன்னாசிப்பழம் கேக்குகள் தைவானில் அதிகம் விற்பனையாகும் நினைவுப் பரிசுகளில் ஒன்றாக மாறிவிட்டன.  
2005ஆம் ஆண்டு முதல், உள்ளூர் சுற்றுலாத் துறையின் வளர்ச்சியை ஊக்குவிப்பதற்கும், அன்னாசி அணிச்சல் விற்பனையை ஊக்குவிப்பதற்கும் தைபே நகர அரசு ஆண்டுதோறும் தைப்பே அன்னாசி கேக் கலாச்சார விழாவை நடத்தி வருகிறது. 2013ஆம் ஆண்டில், தைவானின் அன்னாசி கேக் அடுமனையாளர்களின் வருவாயில் மொத்தம் NT$ 40 பில்லியன் (அமெரிக்க $ 1.2 பில்லியன்). அன்னாசி கேக்குகளின் விற்பனை நாட்டின் கிராமப்புறங்களில் விவசாய பொருளாதாரங்களை உயர்த்தியுள்ளது. இந்த சொற்றொடர் பல குழந்தைகள் குடும்பத்தில் பிறக்கும் என்ற நம்பிக்கையை வெளிப்படுத்துகிறது. இதன் விளைவாக, அன்னாசி கேக்குகள் பெரும்பாலும் நிச்சயதார்த்த பரிசுகளாகவோ அல்லது அன்றாட சூழலில் நல்வாழ்த்துக்கள் தெரிவிக்க வழங்கப்படுகின்றன. எனவே அன்னாசி கேக் தைவானின் அடையாளமாகக் கருதப்படுகிறது.
# அன்னாசி அணிச்சல்

## வகைகள்

தற்கால அன்னாசி கேக் அடுமனைகள் பாரம்பரிய அன்னாசி கேக்கில் மாறுபாடுகளை உருவாக்கியுள்ளன. நிரப்பப்பட்ட பாதுகாக்கப்பட்ட முட்டையின் மஞ்சள் கருக்கள் அல்லது கிரான்பெர்ரி அல்லது ஸ்ட்ராபெர்ரி போன்ற பிற உலர்ந்த பழங்களையும் சேர்த்து கேக் தயாரிக்கப்படுகிறது.  
அடுமனைகள் அன்னாசி சாற்றில் குளிர்கால முலாம்பழத்தையும் சேர்க்கின்றன. இந்த நடைமுறை ஆரம்பத்தில் புளிப்பு சுவைகூட்டி உண்ணும் தன்மையினை அதிகரித்தது. இருப்பினும், தற்பொழுது அடுமனைகளில், குளிர்கால முலாம்பழத்தை நிரப்புவதில் சேர்ப்பது தரம் குறைவு என கருதப்படுகிறது.  
வருடாந்திர தைபே அன்னாசி கேக் கலாச்சார விழாவில் பெரும்பாலும் ஒரு கருப்பொருளின் அடிப்படையிலான போட்டிகள் நடைபெறும். இதில் அரிசி அல்லது தைவான் தேநீர் போன்ற வழக்கத்திற்கு மாறான பொருட்களை உள்ளடக்கிய அன்னாசி கேக்குகளை உருவாக்க அடுமனைகள் போட்டியிடுகின்றன.<
# அசுகரோன் அன்னாசி

**அசுகரோன் அன்னாசிப்பழங்கள்** (*Azucarron pineapple*) ஒண்டுராசு, மத்திய மற்றும் தென் அமெரிக்காவின் பிற பகுதிகளில் விளையும் மிகவும் இனிமையான அன்னாசிப்பழ வகை பழமாகும். இவை வறட்சியைத் தாங்கி வளரக்கூடியவை. இப்பழங்கள் கூம்பு வடிவத்தில் காணப்படும். அசுகரோன் என்றும் சுருக்கமாக இவை அழைக்கப்படுகின்றன.
# அசுகரோன் அன்னாசி

## விளக்கம்

இந்தவகை அன்னாசி பொதுவாக 800 முதல் 1,400 கிராம் வரை எடையுடையதாக இருக்கும். பழக்கூழ் நிறம் அடர் மஞ்சள் நிறமாக, நீர் நிறைந்து காணப்படும்.
# தண்டாயுதபாணி

**தண்டாயுதபாணி** (Dhandayuthapani) 2007இல் வெளிவந்த இந்தியத் தமிழ் அதிரடித் திரைப்படமாகும். சரவண சக்தி இதை இயக்கியுள்ளார். இப்படத்தில் புதுமுகங்களான எஸ். சுரேஷ் ராஜா, சிவானி சிறீ ஆகியோர் முக்கிய வேடங்களில் நடித்துள்ளனர். மனோஜ் கே. ஜெயன், பாபி, சூரி, காதல் சுகுமார், இரஞ்சிதா, விஜி கெட்டி, பாலு ஆனந்த், மகாநதி சங்கர் ஆகியோர் துணை வேடங்களில் நடித்திருந்தனர். சி. என். ராஜதுரை தயாரித்த இப்படத்தில் சுனில் மற்றும் இ. எல். இந்திரஜித் இசையமைத்தனர். பாடல்கள் தமிழமுதன் எழுதியுள்ளார்.படம் 27 ஏப்ரல் 2007 அன்று வெளியிடப்பட்டது.
# தண்டாயுதபாணி

## நடிகர்கள்

- தண்டாயுதபாணியாக எஸ். சுரேஷ் ராஜா
- தேன்மொழியாக சிவானிசிறீ
- தமிழரசுவாக மனோஜ் கே. ஜெயன்
- யானை குமாராக பாபி
- தண்டாயுதபாணியின் நண்பராக சூரி
- தண்டாயுதபாணியின் நண்பராக காதல் சுகுமார்
- சந்தியாவாக ரஞ்சிதா
- தண்டாயுதபாணியின் தாயாராக விஜி கெட்டி
- நீதிபதியாக பாலு ஆனந்த்
- தமிழரசுவின் அடியாளாக மகாநதி சங்கர்
- யானை குமாரின் அடியாளாக பெசன்ட் ரவி
- யானை குமாரின் அடியாளாக சம்பத் ராம்
- வேங்கை பாண்டியாக சரவண சக்தி
- சிறப்புத் தோற்றத்தில் நிஷா
# தண்டாயுதபாணி

## தயாரிப்பு

சரவண சக்தி, இயக்குநர் எஸ்.ஏ.சந்திரசேகரிடம் முன்னாள் உதவியாளராக இருந்தார். சி.என்.ஆர் பிலிம்ஸ் பதாகையின் கீழ் தண்டாயுதபாணி என்ற படத்தின் மூலம் இயக்குநராக அறிமுகமானார். தொழில் ரீதியாக மருத்துவராக இருக்கும் சி.என்.ராஜதுரை இந்த படத்தில் தயாரிப்பாளராக உருவெடுத்திருந்தார். எஸ்.சுரேஷ் ராஜா தண்டாயுதபாணி என்ற தலைப்பு வேடத்தில் நடித்தார். கேரளாவைச் சேர்ந்த வித்யா மோகன், சிவானி சிறீ என்ற பெயரில் கதாநாயகியாக நடிக்க தேர்வு செய்யப்பட்டார். சண்டைக் காட்சிகளை ஜாகுவார் தங்கம் இயக்கியுள்ளார். உருத்ரன் ஒளிப்பதிவையும், சுனில் மற்றும் இ.எல். இந்திரஜித் இசையமைப்பையும் செய்திருந்தனர். படத்தொகுப்பினை பி.எஸ்.வாசு மற்றும் சலீம் பொறுபேற்றிருந்தனர். இப்படம் முதன்மையாக நாகர்கோயில் மற்றும் மதுரை ஆகிய இடங்களில் படமாக்கப்பட்டது.
# தண்டாயுதபாணி

## ஒலிப்பதிவு

திரைப்படத்தின் இசை மற்றும் ஒலிப்பதிவு ஆகியவற்றை இசையமைப்பாளர்கள் சுனில் மற்றும் இ.எல் இந்திரஜித் மேற்கொண்டனர். ஒலிப்பதிவில் யோசி, தமிழமுதன் மற்றும் சரவண சக்தி ஆகியோர் எழுதிய நான்கு பாடல்கள் உள்ளன.
# தண்டாயுதபாணி

## வரவேற்பு

திரைப்படம் பாராட்டத்தக்க வரவேற்பைப் பெற்றது.
# மாமனிதன்

**மாமனிதன்** (*Maamanithan*) என்பது இயக்குநர் சீனு இராமசாமி எழுத்து, இயக்கத்தில் 2022-இல் வெளியான இந்தியத் தமிழ்த் திரைப்படமாகும். யுவன் சங்கர் ராஜாவின் ஒய்.எஸ்.ஆர் புரொடக்சன்ஸ் சார்பாக இத்திரைப்படத்தைத் தயாரித்தார். விஜய் சேதுபதி, யுவன் சங்கர் ராஜா, சீனு ராமசாமி ஆகிய மூவருக்கும் தென்மேற்கு பருவகாற்று, இடம் பொருள் ஏவல், தர்மதுரை போன்ற படங்களுக்குப் பிறகு இணையும் நான்காவது படமாகும். மேலும், யுவனுடைய தந்தை இளையராஜாவுடன் இணைந்து இசையமைத்தார். நடிகை காயத்ரி ஒரு முக்கிய வேடத்தில் விஜய் சேதுபதியுடன் நடித்தார்.
# மாமனிதன்

## கதைச்சுருக்கம்

தனி ஒட்டுநரான இராதாகிருஷ்ணன் தன் மகளையும் மகனையும் தனியார் பள்ளியில் படிக்கவைப்பதற்காகத் தன் தொழிலில் இருந்து மாறி படுகுழியில் விழுகிறார். இதனால் ஏற்பட்ட சிக்கல்களால் தன் குடும்பத்தையும், ஊரையும் விட்டுத் தலைமறைவாகிறார். இச்சூழலில் தன் குடும்பத்தைக் காக்க என்ன செய்தார் என்பதை இப்படம் சித்தரிக்கிறது.
# மாமனிதன்

## நடிகர்கள்

- இராதகிருஷ்ணனாக விஜய் சேதுபதி
- இரம்யாவாக காயத்ரி
- கே. பி. ஏ. சி. இலலிதா
- குரு சோமசுந்தரம்
- ஷாஜி சென்
- ஜுவெல் மேரி
- அனிகா
- சரவண சக்தி
# மாமனிதன்

## தயாரிப்பு

2018 திசம்பர் 15 அன்று ஓர் எளிய விழாவுடன் மதுரையில் இந்தப் படத்திற்கான படப்பிடிப்பு தொடங்கியது. படப்பிடிப்புக்கான இரண்டாவது கட்டமாக கேரளத்திலும், வாரணாசியிலும் நடைபெற்றது.
# காயத்ரி (நடிகை)

**காயத்ரி சங்கர்** (Gayathrie Shankar) தமிழ் திரைப்படங்களில் முக்கிய வேடங்களில் தோன்றும் ஒரு நடிகையாவார். இவர் 2012 ஆம் ஆண்டில் "18 வயசு" என்ற படத்துடன் அறிமுகமானார். ஆனாலும், நடுவுல கொஞ்சம் பக்கத்த காணோம் என்ற திரைப்படத்தினால் இவர் மிகவும் பிரபலமானவர். அதன் பின்னர், இவர் பொன்மாலைப் பொழுது, ரம்மி, ஒரு நல்லநாள் பாத்து சொல்றேன், புரியாத புதிர், சூப்பர் டீலக்ஸ் போன்ற பல்வேறு திரைப்படங்களில் நடித்தார். "வெள்ள ராஜா" என்ற வலைத் தொடரில் தனது திறமையைக் காண்பித்தார். இவர் தற்போது மாமனிதன் படத்தில் நடித்து வருகிறார்.
# காயத்ரி (நடிகை)

## சொந்த வாழ்க்கை

காயத்ரியின் குடும்பம் தமிழ் வம்சாவளியைச் சேர்ந்தது. இவர் கர்நாடகாவின் பெங்களூரில் வளர்ந்தார்.
# காயத்ரி (நடிகை)

## தொழில்

18 வயசு என்ற உளவியல் படம் இவரது முதல் வெளியீடாக இருந்தாலும், விஜய் சேதுபதியுடன் இணைந்து நடுவுல கொஞ்சம் பக்கத்த காணோம் என்ற படத்தில் நடித்ததற்காக அங்கீகரிக்கப்பட்டார். 2013 இல் பொன்மாலைப் பொழுது, மத்தாப்பூ என்ற இரு திரைப்படங்களில் நடித்தார். இவர் அடுத்ததாக 1980களில் நடக்கும் கல்லூரிக் காதல் கதையான ரம்மியில் இனிகோ பிரபாகரனுக்கு இணையாக நடித்தார்.  
சித்திரம் பேசுதடி 2 என மறுபெயரிடப்பட்டு, 2019 இல் ஒரு வெளியிடப்பட்ட உலா என்ற திரைப்படத்திலும், இரஞ்சித் செயகொடி இயக்கி 2017 இல் வெளியான புரியாத புதிர் என்ற படத்தில் விஜய் சேதுபதியுடன் இணைந்து நடித்தார்.  
அறிமுக இயக்குநர் ஆறுமுகுகுமார் இயக்கிய "நல்ல நாள் பாத்து சொல்றேன்" என்ற படத்தில் விஜய் சேதுபதி, கௌதம் கார்த்திக், நிகாரிகா கொனிதேலா ஆகியோருடன் நடித்தார். இப்படம் 2 பிப்ரவரி 2018 அன்று வெளியிடப்பட்டது. "சீதக்காதி" என்ற படத்தில் ஒரு சிறப்புத் தோற்றத்தில் நடித்தார். 2018 ஆம் ஆண்டில் இவர் *அமேசான் பிரைம்* வெளியிட்ட வலைத் தொடரான "வெள்ள ராஜா" என்ற பிரத்தியேகத் தொடரில் ஆதிராவாக நடித்தார்.  
தியாகராஜன் குமாரராஜா இயக்கி, விஜய் சேதுபதி, சமந்தா அக்கினேனி, பஹத் பாசில், ரம்யா கிருஷ்ணன், மிஷ்கின் உள்ளிட்ட பலரும் நடித்த *சூப்பர் டீலக்ஸ்* என்ற திரைப்படத்திலும் நடித்திருந்தார். இவர் தற்போது சீனு இராமசாமி இயக்கத்தில் விஜய் சேதுபதியுடன்] மாமனிதன் என்ற படத்தில் பணிபுரிகிறார்.
# வேல்காட்டூர்

**வேல்காட்டூர்** இந்தியாவின் தெலுங்கானாவில் உள்ள ஜக்டியால் மாவட்டத்தின் உள்ள நகரமாகும். வேல்காட்டூர் வருவாய் பிரிவில் வேல்காட்டூர் மண்டலத்தில் உள்ளது. இந்நகரம் ஐதராபாத்திலிருந்து சுமார் 105 கிலோமீட்டர் தொலைவில் உள்ளது.
# வேல்காட்டூர்

## நிலவியல்

வேல்காட்டூர் 18.844°N 79.173°E இல் அமைந்துள்ளது.
# வேல்காட்டூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 1,218 வீடுகளை கொண்ட இந்நகரத்தின் மக்கள்தொகை 4,463 ஆகும். இதில் 2248 ஆண்களும், 2,215 பெண்களும் உள்ளனர். இந்நகரத்தின் எழுத்தறிவு 60.19% ஆகவுள்ளது.
# கிறிஸ்துலகம்

**கிறிஸ்துலகம்** என்பது வரலாற்றில் கிறிஸ்தவ நாடுகள் அல்லது கிறிஸ்தவம் அதிகமாக பின்பற்றப்படும் இடங்களையும் பகுதிகளை குறிக்க பயன்படுத்தப்பட்ட பதம் ஆகும்.  
உரோமைப் பேரரசின் தொடக்க காலத்தில் லெவண்டிலிருந்து ஐரோப்பா மற்றும் வடக்கு ஆப்பிரிக்காவுக்கு கிறிஸ்தவம் பரவிய போது கிரேக்க மொழி பேசும் கிழக்கு பகுதிகளும் லத்தின் மொழி பேசும் மேற்கு பகுதிகளும் அடங்கிய இரண்டு மிகப்பெரிய பிரிவுகளைக்கொண்டதாக கிறிஸ்துலகம் விளங்கியது. காலப்போக்கில் இவை இரண்டும் தத்தம் வழிபாட்டு முறைகள் மற்றும் நம்பிக்கைகளின் அடிப்படையில் உரோம் நகரினை மையமாகக்கொண்டது மேற்கத்திய கிறித்தவம் (இலத்தீன் கிறித்தவம்) எனவும் கான்ஸ்டண்டினோபில் நகரினை மையமாகக்கொண்டது கிழக்கத்திய கிறித்தவம் (கிரேக்க கிறித்தவம்) எனவும் உருவெடுத்தது. பதினொன்று முதல் பதிமூன்றாம் நூற்றாண்டுகளில் மேற்கத்திய கிறிஸ்தவம் மேற்கில் குறிக்கத்தக்க பங்கு வகித்தது. 1700 ஆண்டுகால கிறிஸ்தவ வரலாற்றில் பல சமூக, அரசியல், கலை, அறிவியல், மெய்யியல் மற்றும் தொழில்நுட்ப மாற்றங்கள் நிகழ்ந்துள்ளன.  
இந்தப்பதம் குறிப்பாக நடு காலத்திலும் முன் நவீன காலத்திலும் கிறிஸ்தவர்கள் அல்லாதவர்களுக்கு எதிராக, குறிப்பாக இசுலாமிய உலகிற்கு எதிராக ஒருங்கிணைந்த அரசியல் அமைப்புகளை குறைக்க உதவியது.
# கே. பி. ஏ. சி. இலலிதா

**கே.பி.ஏ.சி. இலலிதா** (K. P. A. C. Lalitha) என்ற தனது மேடைப் பெயரால் நன்கு அறியப்பட்ட **மகேசுவரி அம்மா**(25 பெப்ரவரி 1947 - 22 பெப்ரவரி 2022) ஒரு இந்திய திரைப்பட மற்றும் மேடை நடிகையாவார். இவர் முதன்மையாக மலையாள நாடகத்திலும் மலையாளத் திரைப்படங்களிலும் பணியாற்றினார். இவரது நடிப்பு வாழ்க்கை இந்தியாவின் கேரளாவின் காயம்குளத்தில் ஒரு நாடக இயக்கமான கே.பி.ஏ.சி கேரள மக்கள் கலைக் கழகத்துடன் தொடங்கியது. கேரளாவில் பொதுவுடைமை கருத்துக்களை பரப்புவதில் இந்த அரசியல் அரங்கம் மிகவும் செல்வாக்கு செலுத்தியது. ஐந்து தசாப்தங்களாக நீடித்த ஒரு வாழ்க்கையில், இவர் 550க்கும் மேற்பட்ட படங்களில் நடித்துள்ளார். இவர் கேரள சங்கீத நாடக அகாதமியின் தலைவராக பதவி வகித்தார். மறைந்த மலையாளத் திரைப்படத் தயாரிப்பாளர் பரதனை மணந்தார்.
# கே. பி. ஏ. சி. இலலிதா

## ஆரம்பகால வாழ்க்கை

இவர், மகேசுவரி என்ற பெயரில் 1947இல் கேரளாவின் பதனம்திட்டாவின் ஆரண்முலா கடைக்கதராயில் வீட்டில் கே. அனந்தன் நாயர், பார்கவி அம்மா ஆகியோரின் ஐந்து குழந்தைகளில் மூத்தவராக பிறந்தார். இவருக்கு இந்திரா, பாபு, இராஜன், சியாமளா ஆகிய நான்கு உடன்பிறப்புகள் உள்ளனர். இவரது தந்தை காயம்குளத்தைச் சேர்ந்த புகைப்படக் கலைஞரும், தாய் ஆரண்முலாவைச் சேர்ந்த ஒரு இல்லத்தரசியாவார். இவர் தனது குழந்தைப் பருவத்தின் பெரும்பகுதியை ஆலப்புழாவின் காயம்குளத்திற்கு அருகிலுள்ள இராமபுரத்தில் கழித்தார். நடன வகுப்பில் சேருவதற்காக இவரது குடும்பத்தினர் கோட்டயம் சங்கனாசேரிக்கு குடிபெயர்ந்தனர். குழந்தையாக இருந்தபோது செல்லப்பன் பிள்ளை என்பவரின் வழிகாட்டுதலிலும் பின்னர் கலாமண்டலம் கங்காதரனின் கீழும் நடனமாடக் கற்றுக்கொண்டார். இவர் தனது 10 வயதில் நாடகங்களில் நடிக்கத் தொடங்கினார். மேடையில் இவரது முதல் தோற்றம் *கீதாயுடே பாலி* என்ற நாடகத்தில் இருந்தது. பின்னர் இவர் கேரளாவில் ஒரு முக்கிய இடதுசாரி நாடக குழுவாக இருந்த கே. பி. ஏ. சியில் (கேரள மக்கள் கலைக் கழகம்) சேர்ந்தார். இவருக்கு "இலலிதா" என்ற திரைப் பெயரும் வழங்கப்பட்டது. பின்னர் இவர் திரைப்படங்களில் நடிக்கத் தொடங்கியபோது, இலலிதா என்று அழைக்கப்படும் மற்றொரு நடிகையிடமிருந்து வேறுபடுவதற்காக கே. பி. ஏ. சி என்ற குறிச்சொல் இவரது திரைப் பெயரில் சேர்க்கப்பட்டது.
# கே. பி. ஏ. சி. இலலிதா

## தனிப்பட்ட வாழ்க்கை

இவருக்கு சிறீகுட்டி என்ற ஒரு மகளும், சித்தார்த் என்ற ஒரு மகனும் இருக்கின்றனர். சித்தார்த், இயக்குநர் கமல் இயக்கிய "நம்மாள்" என்ற படத்தில் ஒரு நடிகராக அறிமுகமானார். நடிப்பில் ஒரு குறுகிய வாழ்க்கைக்குப் பிறகு, சித்தார்த் திரைப்பட இயக்கத்தை ஒரு தொழிலாகத் தேர்ந்தெடுத்தார். 2012 ஆம் ஆண்டில், "நித்ரா" என்ற படத்துடன் இயக்குநராக அறிமுகமானார். இது 1984 ஆம் ஆண்டில் இதே பெயரில் இவரது தந்தை பரதன் இயக்கி வெளியான திரைப்படத்தின் மறு பதிப்பாகும். இலலிதா 2013 ஆம் ஆண்டில் செருகாட் விருதை வென்ற *காத தூதாரம்* (தொடர வேண்டிய கதை) என்ற சுயசரிதையை வெளியிட்டார். 1998 ஆம் ஆண்டில், தனது கணவர் பரதன் இறந்தபோது, இவர் சில மாதங்களுக்கு ஒரு இடைவெளியை எடுத்துக்கொண்டார், சத்யன் அந்திக்காடு இயக்கிய *வேண்டும் சில வீட்டுக்காரியங்கள்* என்ற (1999) திரைப்படத்தில் பாராட்டப்பட்ட நடிப்புடன் திரும்பி வந்தார். பின்வந்த ஆண்டுகளில் இலலிதாவின் குறிப்பிடத்தக்க பாத்திரங்கள் சாந்தம் (2000), *லைஃப் இஸ் பியூட்டிஃபுல்* (2000) மற்றும் வால்கண்ணாடி (2002) ஆகியன. ஜெயராஜ் இயக்கிய *சாந்தம்* (2000) திரைப்படத்தில் நடித்ததற்காக சிறந்த துணை நடிகைக்கான தனது இரண்டாவது தேசிய திரைப்பட விருதை வென்றார். இவர் காதலுக்கு மரியாதை (1997), இயக்குநர் மணிரத்தினத்தின் அலைபாயுதே (2000), காற்று வெளியிடை (2017) போன்ற தமிழ் படங்களிலும் நடித்துள்ளார். குறிப்பாக, காதலுக்கு மரியாதை படத்தில் நடிகை சாலினியின் தாயாக நடித்து விமர்சன ரீதியான பாராட்டைப் பெற்றார்.  
தனது கணவர் பரதன் இயக்கிய அமரம் (1991) என்ற திரைப்படத்தில் நடித்ததற்காக சிறந்த துணை நடிகைக்கான தேசிய திரைப்பட விருதை வென்றார்.
# கே. பி. ஏ. சி. இலலிதா

## இறப்பு

இலலிதா 2022 பிப்ரவரி 22 அன்று தனது 73வது வயதில் திருப்பூணித்துறையில் இறந்தார்.
# உற்றான்

**உற்றான்** (Utraan) என்பது இயக்குநர் இராசகசினி இயக்கிய 2020இல் வெளியான தமிழ் மொழிப் படமாகும். இப்படத்தில் புதுமுகம் இரோசன் உதயகுமார், புதுமுகம் இரோசினி கோமாலி, பிரியங்கா நாயர் (ஒரு இடைவெளிக்குப் பிறகு தமிழ்த் திரைப்படங்களுக்கு திரும்பினார்) ஆகியோர் முக்கிய கதாபாத்திரங்களில் நடித்திருந்தனர். பு. ரவிசங்கர், மதுசூதன் ராவ், வேல ராமமூர்த்தி ஆகியோரும் முக்கிய வேடங்களில் நடித்திருந்தனர். படத்தின் இசையமைப்பை என். ஆர். ரகுநந்தன் மேற்கொண்டிருந்தார்.
# உற்றான்

## சுருக்கம்

உற்றான் படத்தின் கதை இரண்டு கல்லூரி மாணவர்களுடன் தொடங்குகிறது. ஒரு ஆணும் மற்றும் ஒரு பெண்ணும், கல்லூரியில் படிக்கும்போது காதலிக்கிறார்கள். காவல்துறையைச் சேர்ந்த பெண்ணின் தந்தை அடியாட்களின் உதவியுடன் அவர்களைப் பிரிக்க முயற்சிக்கிறார். அவர்கள் தங்கள் உறவை எப்படி பாதுகாக்கிறார்கள் என்பதே மீதிக்கதை.
# உற்றான்

## நடிகர்கள்

- இரோசன் உதயகுமார்
- இரோசினி கோமாலி
- கமலியாக பிரியங்கா நாயர்
- பு. ரவிசங்கர்
- காவல் ஆய்வாளராக மதுசூதன் ராவ்
- வேல ராமமூர்த்தி
- அறிவுடைநம்பியாக புளோரன்ட் பெரைரா
- இமான் அண்ணாச்சி
- தேனீர் கடை உரிமையாளராக கோதண்டம்
- ஜாங்கிரி மதுமிதா
- கானா சுதாகர்
- சுலக்சணா
- காவல் அதிகாரியாக சூப்பர்குட் சுப்ரமணி
- தவசி
- சரவண சக்தி
- சேரன் ராஜ்
- காதல் சரவணன்
- அங்காடித் தெரு சிந்து
- வழக்கறிஞராக போராளி திலீபன்
- பிரேமபிரியா
- ஆரு பாலா
# உற்றான்

## தயாரிப்பு

பலகுரலுக்கு பெயர் பெற்ற இரோசினி கோமாலி, இந்த படத்தின் மூலம் தமிழில் அறிமுகமானார். இவர் ஒரு காவல் அதிகாரியின் மகளாக நடித்துள்ளார். மதுசூதன் ராவ் மற்றும் வேல ராமமூர்த்தி ஆகியோர் எதிர்மறை வேடங்களில் நடித்திருந்தனர். பு. ரவிசங்கர் ஒரு முக்கிய வேடத்தில் நடித்தார். வெயில் படத்தில் நடித்திருந்த பிரியங்கா நாயர் இப்படத்தில் கல்லூரி விரிவுரையாளராக நடித்திருந்தார். பாடகர் கானா சுதாகர் இப்படத்தில் துணை வேடத்தில் தோன்றினார்.
# உற்றான்

## வெளியீடு

இரோசன் உதயகுமார் மற்றும் மதுசூதன் ராவ் ஆகியோரின் நடிப்பை தி டைம்ஸ் ஆஃப் இந்தியா பாராட்டியது. மாலை மலரும், தினத்தந்தியும் பாடல்களையும் ஒளிப்பதிவையும் பாராட்டியது.
# பிரியங்கா நாயர்

**பிரியங்கா நாயர்** (Priyanka Nair) (பிறப்பு 30 சூன் 1985) இந்திய விளம்பர நடிகையான இவர் மலையாளத் திரையுலகில் முக்கியமாக பணியாற்றுகிறார். இவர் 2006 ஆம் ஆண்டில் வெளியான வெயில் என்ற தமிழ் திரைப்படத்தில் அறிமுகமானார். *பூமி மலையாளம்*, *விலபங்கல்கப்புரம்* மற்றும் *ஜலாம்* ஆகிய படங்களில் நடித்ததற்காக விமர்சன ரீதியான பாராட்டுகளைப் பெற்றார்.
# பிரியங்கா நாயர்

## தனிப்பட்ட வாழ்க்கை

பிரியங்கா தமிழ் திரைப்பட இயக்குநரும் நடிகருமான இலாரன்சு ராம் என்பவரை என்பவரை]] 23 மே 2012 அன்று திருவனந்தபுரத்தில் உள்ள ஆற்றுக்கால் பகவதி கோவிலில் திருமணம் செய்து கொண்டார். இவர்களுக்கு முகுந்த் ராம் என்ற ஒரு மகன், 18 மே 2013 அன்று பிறந்தார். இந்த இணை 2015 இல் விவாகரத்து கோரி மனு தாக்கல் செய்தது.
# பிரியங்கா நாயர்

## தொழில்

பிரியங்கா தனது மேல்நிலைக் கல்வியை முடித்து திருவனந்தபுரத்தின் மார் இவானியோசு கல்லூரியில் இயற்பியல் பயின்றார். இந்த காலகட்டத்தில், *ஊமக்குயில்*, *மேகம்*, *ஆகாசதூது* போன்ற மலையாள தொலைக்காட்சித் தொடர்களில் பகுதிநேர நடிப்பில் இருந்தார். தொலைக்காட்சி தொடர்களில் நடிப்பதை "நேர விரயம்" என்று கருதினார். மேலும் ஒருபோதும் படங்களில் நடிக்க விரும்பவில்லை. மாறாக ஒரு விரிவுரையாளராக விரும்பினார்.  
இயக்குநர் சங்கர் தயாரித்திருந்த இயக்குநர் வசந்தபாலன் இயக்கியிருந்த வெயில் (2006) என்ற தமிழ் திரைப்படத்தில் அறிமுகமானார. அதில் இவர் பசுபதியுடன் நடித்திருந்தார். இவரது முதல் மலையாளத் திரைப்படம் *கிச்சாமணி எம்பிஏ* (2007), ஒரு இவருக்கு துணை வேடமாக இருந்தது. அடுத்த ஆண்டில் இவர் டி. வி. சந்திரனின் *விலபங்கல்கப்பூரம் என்ற படத்தில் சுஹாசினியுடனும், பிஜு மேனனுடன் நடித்தார். இதில் இவரது நடிப்பு இவருக்கு சிறந்த நடிகைக்கான கேரள மாநில திரைப்பட விருதைப் பெற்றுத் தந்தது. ரெடிப்.காம் 2009 ஆம் ஆண்டின் சிறந்த மலையாள நடிகை என்று பெயரிட்டது. *இவிடம் ஸ்வர்கமணு* என்ற படத்தில் மோகன்லாலுக்கு இணையாக தோன்றிய பின்னர் இவர் பிரபலமடைந்தார். பிரியங்கா தனது *இராயல் என்ஃபீல்ட் புல்லட் மோட்டார் சைக்கிள்'' ஓட்டுவதை விரும்புகிறார்.
# சிவப்பு மழை (திரைப்படம்)

**சிவப்பு மழை** (*Sivappu Mazhai*) என்பது வி. கிருஷ்ணமூர்த்தி எழுதி இயக்கிய 2010 ஆண்டைய தமிழ் அதிரடித் திரைப்படம் ஆகும். முன்னதாக *கின்னஸ் விஷன் என்று* குறிப்பிடப்பட்ட இப்படம் கின்னஸ் உலக சாதனையை முறியடித்து 11 நாட்களில் 23 மணி 45 நிமிட நேரத்தில் தயாரிக்கப்பட்டது. இப்படமானது பல கின்னஸ் உலக சாதனைகளை படைத்தவரான கனேடியத் தமிழர் சுரேஷ் ஜோக்கிம் தயாரித்து நடிக்க, உடன் மீரா ஜாஸ்மின், விவேக், சுமன் ஆகியோர் முக்கிய கதாபாத்திரங்களில் நடிதுள்ளனர்.
# சிவப்பு மழை (திரைப்படம்)

## கதை

இப்படமானது அமைச்சரின் மகளும் தொலைக்காட்சி ஊடகவியலாளருமான மீரா ஜாஸ்மினைக் கடத்திச் செல்லும் இலங்கை இளைஞரான நந்தனைச் (சுரேஷ் ஜோச்சிம்) சுற்றி சுழல்கிறது.  
மீராவை மீட்பதற்கு அமைச்சர் (சுமன்) காவல்துறை இயக்குநர் ஜெனரல் (ராஜீவ்) மற்றும் அவரது துணை அதிகாரியாக (போஸ் வெங்கட்) உதவுகிறனர். காவல்துறையினரால் சிறை வைக்கப்பட்டுள்ள ஒரு குறிப்பிட்ட இலங்கை நாட்டவரை விடுவிக்கக் கோரி நந்தனிடமிருந்து ஒரு சுவாரஸ்யமான கோரிக்கை வரும்போது கதையானது ஒரு திருப்பத்தை அடைகிறது.
# சிவப்பு மழை (திரைப்படம்)

## நடிகர்கள்

- நந்தனாக சுரேஷ் ஜோக்கிம்
- சம்யுக்தாவாக மீரா ஜாஸ்மின்
- செவிலியராக சோனு
- பங்களாவின் பராமரிப்பாளராக விவேக்
- அமைச்சராக சுமன்
- டிஜிபியாக ராஜீவ்
- துணை அதிகாரியாக போஸ் வெங்கட்
- டி. பி. கஜேந்திரன்
- இலங்கை அகதியாக அலெக்ஸ்
- பங்களா பராமரிப்பாளரின் உதவியாளராக செல் முருகன்
# சிவப்பு மழை (திரைப்படம்)

## நடிகர்கள்

### வளர்ச்சி

கின்னஸ் ஹால் ஆஃப் ஃபேமர் மற்றும் கனடாவின் # 1 சாதனை படைத்தவரான கனடாவின் சுரேஷ் ஜோக்கிம் "சிவப்பு மழை" திரைப்படத்தை 11 நாட்கள் 23 மணி 45 நிமிடங்களில் இந்திய ஒன்றியதின், தமி்நாட்டின் சென்னையில் தயாரித்தார். உலகில் அதிவேகமாக தயாரிக்கபட்ட இத்திரைப்படம் 2010 ஏப்ரலில் உலகம் முழுவதும் திரையரங்கில் வெளியிட திட்டமிடப்பட்டுள்ளது.  
மீரா ஜாஸ்மினுடன் சுரேஷ் முக்கிய வேடத்தில் நடித்ததுள்ளர். இப்படத்தை வி. கிருஷ்ணமூர்த்தி இயக்குகினார். இசை - தேவா, உரையாடல் - பிரபாகர், படத் தொகுப்பு - வி. டி. விஜன், பாடல் வரிகள் - வைரமுத்து.  
முந்தைய கின்னஸ் சாதனைப் பதிவு: *தி ஃபாஸ்டஸ்ட் ஃபார்வர்டு* (யுகே 1990) படத்தை 13 நாட்களில் ரஸ் மல்கின் தயாரித்து ஜான் கோர் இயக்கியிருந்தார் (இருவரும் இங்கிலாந்து)  
சுரேஷ், 1,000 பணியாளர்களுடன், 2 மணி நேரம், 3 நிமிட திரைப்படத்தை 11 நாட்கள், 23 மணி, 45 நிமிடங்களில் தயாரித்து முடித்தார். திரைக்கதை எழுத்தாளர் திரைக்கதையை எழுதத் தொடங்கியவுடன் கடிகாரம் இயங்கத் தொடங்கியது. இந்த படத்தில் பணியாற்றிய தமிழகத் திரைப்படக் கலைஞர்கள், இதன் முடிவுகளில் மிகவும் திருப்தி அடைந்தனர், மேலும் இந்த சாதனைக்கு மிகவும் பெருமைப்படுகிறார்கள். இந்த படம் 22 மே 2009 @ மாலை 6:30 மணி முதல் 3 ஜூன் 2009 @ 6:15 மணி வரை தயாரிக்கபட்டது. படம் 11 நாட்கள் 23 மணி & 45 நிமிடங்களில் செய்து முடிக்கபட்டது ( கதை, திரைக்கதை, எழுதுவதில் தொடங்கி நான்கு பாடல்கள் இசையமைப்பது, தலைப்பு, படப்பிடிப்பு 60 காட்சிகளை இரண்டு மணி நேர முழு நீள திரைப்படாக படத்தொகுப்பு செய்தல் ஆகியவை நடந்தன.  
இப்படத்தை புலன் விசாரனை, கேப்டன் பிரபாகரன், ராசையா உள்ளிட்ட படங்களில் உதவி இயக்குநராக பணியாற்றிய வி. கிருஷ்ணமூர்த்தி இயக்கியுள்ளார். மீரா ஜாஸ்மின், விவேக், சுமன், போஸ் வெங்கட், ராஜீவ், தியாகு, அலெக்ஸ் உள்ளிட்ட பிரபல நடிகர்கள் படத்தில் நடித்துள்ளனர். ஜான் இ (திரைக்கதை), வி. பிரபாகர் (உரையாடல்), சீனிவாசம், இந்திரஜித் மற்றும் ஜமால் தீன் ( ஒளிப்பதிவு ), தேவா ( இசை ), வைரமுத்து ( பாடல் ), வி. டி. விஜயன் ( படத் தொகுப்பு ), கதிர் ( கலை இயக்கம் ) ஆகியோரும் பணியாற்றினர். இபட்டத்தின் வழியாக அமைதி, உலகளாவிய சகோதரத்துவம் குறித்த விழிப்புணர்வை ஏற்படுத்தும் முயற்சி மேற்கொள்ளப்பட்டது.  
சுரேஷ் ஜோச்சிம் & ஆண்ட்ரூ ரேமண்ட் ஆகியோர் இந்த படத்தை அண்டர் சுரேஷ் ஜோச்சிம் என்டர்டெயின்மென்ட் இன்க். & ஜோச்சிம் இன்டர்நேஷனல் இன்க் மூலமாக தயாரித்தனர்.
# சிவப்பு மழை (திரைப்படம்)

## நடிகர்கள்

### நடிப்பு

துவக்ககத்தில் மலையாள நடிகை நவ்யா நாயர் படத்தின் முதன்மைப் பெண் பாத்திரத்தில் நடிக்க ஒப்பந்தம் மேற்கொள்ளபட்டார். ஆனால் திரைக்கதையில் ஏற்பட்ட மாற்றங்கள் காரணமாக மீரா ஜாஸ்மின் அவருக்கு பதிலாக ஒப்பந்தம் செய்யபட்டார்.  
இந்த படம் ஏப்ரல் 13 ஆம் தேதி தொடங்கி 26 ஏப்ரல் 2009 அன்று முடிவடையும் என்று எதிர்பார்க்கப்பட்டது. இது விரைவாக தயாரிக்கபட்ட படத்திற்கான தற்போதைய சாதனையை முறியடிக்கும் முயற்சியாகும். இப்படத்தின் படப்பிடிப்பு மே 22 அன்று பாண்டிச்சேரியில் உள்ள நல்லா பண்ணை இல்லத்தில் தொடங்கியது, இது ஜூன் 3 வரை தொடர்ந்தது.
# சிவப்பு மழை (திரைப்படம்)

## இசை

படத்திற்கான இசையை தேவா அமைத்தார்.
| 1 | தமிழா தமிழா | எஸ். பி. பாலசுப்பிரமணியம் | வைரமுத்து |
| --- | --- | --- | --- |
| 2 | கனவு காண்கிறேன் | பிரவீனா |  |
| 3 | காதல் தாண்டி | ஹரிச்சரன், சின்மாயி |  |
| 4 | உணர்ச்சிகளை | ஸ்ரீகாந்த் தேவா, சுசித்ரா |  |
| 5 | போர்க்களத்தில் | சுரேஷ் ஜோச்சிம், விஜிதா | } |
# சிவப்பு மழை (திரைப்படம்)

## விமர்சன வரவேற்பு

*இந்தியன் எக்ஸ்பிரஸ்* எழுதியதாவது "சிவப்பு மழை மிகப் பெரிய திரைக்கதையைக் கொண்டிருக்கவில்லை. என்றாலும் முதல் முறையாக குறிப்பிட்ட கால எல்லைக்குள் வேலை செய்வது என்பது தயாரிப்பாளரின் பாராட்டத்தக்க முயற்சி ஆகும். " *இந்தியா கிளிட்ஸ்* இதை "தயாரிப்பாளர்கள் தொட்ட கருப்பொருளைக் கருத்தில் கொண்டு செய்துள்ள ஒரு நல்ல முயற்சி" என்றது.
# பிஜூ மேனன்

**பிஜு மேனன்** (Biju Menon) (பிறப்பு: செப்டம்பர் 9, 1970) ஓர் இந்திய திரைப்பட நடிகராவார். இவர் பெரும்பாலும் மலையாளத் திரைப் படங்களில் தோன்றி வருகிறார். மேலும் ஒரு சில தமிழ் மற்றும் தெலுங்கு திரைப்பட வரவுகளையும் பெற்றுள்ளார். 1995 ஆம் ஆண்டில் *புத்ரன்* என்ற படத்தில் அறிமுகமானார். இரண்டு தசாப்தங்களாக நீடித்த ஒரு வாழ்க்கையில், இவர் 130க்கும் மேற்பட்ட படங்களில் தோன்றியுள்ளார். மேலும், இரண்டு கேரள மாநில திரைப்பட விருதுகளையும், இரண்டு தென்னிந்திய பிலிம்பேர் விருதுகளையும் வென்றுள்ளார்.
# பிஜூ மேனன்

## ஆரம்ப கால வாழ்க்கை

மேனன் செப்டம்பர் 9, 1970 அன்று மடத்திபறம்பில் பி. என். பாலகிருட்டிண பிள்ளைக்கும், மாலதியம்மா மேனன் ஆகியோருக்கு பிறந்தார். இவருக்கு சோமன், சுரேஷ், இராசேந்திரன் மற்றும் சிறீகுமார் என்ற நான்கு சகோதரர்கள் உள்ளனர். திருச்சூரில் உள்ள *ஜே.டி.எஸ்* தொழில்நுட்ப உயர்நிலைப் பள்ளியில் தனது ஆரம்பக் கல்வியைப் பெற்ற இவர், பின்னர், திருச்சூர் புனித தாமஸ் கல்லூரியில் வணிகவியல் பட்டம் பெற்றார். மேலும், சமூகவியலில் முதுகலையையும் பெற்றார்.  
பிஜு மேனன் மலையாளத் தொலைக்காட்சி நிகழ்ச்சிகளான *நிங்கலூடே ஸ்வந்தம் சாந்து*, *பருதேசாயிலேகுல்லா பதா* மற்றும் *மிகைலின்தே சந்ததிகள்* போன்றவற்றின் மூலம் தனது நடிப்பு வாழ்க்கையைத் தொடங்கினார். *ஜூத் அட்டிபெட்டி*யின் அறிமுகப் படமான "புத்ரன்", *"மிகைலினே சந்ததிகள்* என்ற படத்தின் தொடர்ச்சியான படங்களில் அறிமுகமானார். எதிர்மறை வேடங்களிலும், இரண்டாம் நிலை நாயகனாகவும் பல திரைப்படங்களில் நடித்தார். 1990களின் பிற்பகுதியில் நாயகனாக தோன்ற ஆரம்பித்தார். இவரது நடிப்பு பாரட்டப்பட்டாலும், இவர் நடித்த பெரும்பாலான படங்கள் வசூலில் தோல்வியுற்றன. இரண்டாவது நாயகனாக இவரது பாத்திரங்கள் பிரபலமாக இருந்தன.  
இவர் சுரேஷ் கோபியுடன் *பத்ரம்*, *எஃப். ஐ. ஆர்*, *சிந்தாமணி கோலாகேஸ்* போன்ற வெற்றி பெற்றத் திரைப்படங்களில் நடித்தார். 1990களின் பிற்பகுதியிலும் 2000களின் முற்பகுதியிலும் டி. வி. சந்திரன், லெனின் இராசேந்திரன், கமல் போன்ற இயக்குநர்களுடன் *மழா*, *மதுரநோம்பரக்கட்டு*, *அன்யார்*, *மேகமலர்கர்* போன்ற ஒரு சில திரைப்படங்களில் தோன்றினார்.  
இயக்குநர் இலால் ஜோஸ் இயக்கியிருந்த பெரும்பான்மையான படங்களில் இவர் தோன்றியுள்ளார். இதில் ஒரு *மரவத்தூர் கனவு*, *சந்திரனுடிகுன்னா திகில்*, *இரெண்டாம் பாவம்*, *பட்டாளம*, *இரசிகன்*, *சாந்துபொட்டு*, *முல்லா* , *இசுபானிசு மசாலா* போன்றவை. கிருஷ்ணகுடியில் ஒரு பிரணயகாலத்து (1997) படத்தில் அகிலச்சந்திரன் என்ற பாத்திரத்திலும், *டி. டி. தாசன் VI பி* (2010) என்ற படத்தில் நந்த குமார் என நடித்ததற்காக தனது நடிப்பு வாழ்க்கையில் இரண்டு முறை சிறந்த சிறந்த நடிகருக்கான கேரள மாநில திரைப்பட விருதை வென்றார். இவர் தமிழ் படங்களிலும் ஒரு எதிர்மறை வேடங்களில் செயல்படுகிறார். மேலும் *மஜா*, *தம்பி* போன்ற வெற்றி பெற்ற படங்களிலும் நடித்துள்ளார். மே 2018 இல், அமெரிக்கா, கனடா போன்ற நாடுகளில் நிகழ்த்திய மதுரம் மேடை நிகழ்ச்சியில் மேடை கலைஞராகவும் பாடகராகவும் தனது பல்திறமையை நிரூபித்தார்.
# பிஜூ மேனன்

## தனிப்பட்ட வாழ்க்கை

இவர், *மழா*, *மதுரநோம்பரக்கட்டு*, *மேகமலர்கள்* போன்ற மலையாளத் திரைப்படங்களில் தன்னுடன் நடித்திருந்த முன்னாள் மலையாள நடிகையான சம்யுக்தா வர்மா என்பவரை நவம்பர் 21, 2002 அன்று திருமணம் செய்து கொண்டார். இந்த தம்பதியினருக்கு 14 செப்டம்பர் 2006 இல் தக்ச் தர்மிக் என்ற மகன் பிறந்தார்.
# ஹலோ பாண்டா

***ஹலோ பாண்டா*** (*Hello Panda*) என்பது ஜப்பானிய மாச்சில்லின் ஒரு வணிக தயாரிப்பு ஆகும். இது மீஜி சீகாவால் தயாரிக்கப்பட்டு சந்தைப்படுத்தப்படுகிறது . ஒவ்வொரு மாச்சில்லும் காணப்படும் சிறிய துளையில் வெனிலா, ஸ்ட்ராபெரி, இரட்டை சாக்லேட், தேங்காய், மாட்சா கிரீன் டீ அல்லது சாக்லேட் கொண்டு நிரப்பப்பட்டுள்ளது. சுவைகளின் கலவையுடன் கூடிய மாச்சில் பொட்டலங்களும் சந்தையில் கிடைக்கின்றன. இது முதன்முதலில் ஜப்பானில் 1979ஆம் ஆண்டு வெளியிடப்பட்டது. மாச்சில்லின் பொதியில் வாள்வீச்சு மற்றும் வில்வித்தை போன்ற பல்வேறு செயல்களைச் செய்யும் மாபெரும் பாண்டா கரடியின் கேலிச் சித்திரங்கள் அச்சிடப்பட்டிருக்கும்.  
ஹலோ பாண்டா முதலில் ஜப்பானில் மீஜி சீகாவால் தயார் செய்யப்பட்டது. பின்னர் சிங்கப்பூர் மற்றும் இந்தோனேசியாவில் உற்பத்தி தொடங்கப்பட்டது. சிங்கப்பூர் அடுமனை வசதிகள் 1974ஆம் ஆண்டில் மற்ற மீஜி தயாரிப்புகளை உற்பத்தி செய்யத் தொடங்கின. இந்த மாச்சில்லானது ஐக்கிய இராச்சியம் (யுனிஸ் நொறுக்குத்தீனிகள்), ஐரோப்பிய நாடுகள், அமெரிக்கா, மத்திய கிழக்கு, ஆஸ்திரேலியா மற்றும் கனடா போன்ற பெரும்பாலான வளர்ந்த நாடுகளுக்கு ஏற்றுமதி செய்யப்படுகிறது.  
மாச்சில்லானது பொதுவாக 2oz அல்லது 57.5 கிராம் கொண்ட உயரமான, அறுகோண பெட்டியில் விற்கப்படுகிறது. சில நாடுகளில், ஹலோ பாண்டா மாச்சில் சிறிய 21 மற்றும் 35 கிராம் அலுமினிய பைகள், 50 கிராம் மற்றும் 260 கிராம் பெட்டிகள் மற்றும் வரையறுக்கப்பட்ட பதிப்பு பொதிகளில் கிடைக்கிறது.
# தீக்குச்சி (திரைப்படம்)

**தீக்குச்சி** (*Theekuchi*) என்பது 2008 ஆண்டைய இந்திய தமிழ் அதிரடித் திரைப்படம் ஆகும். ஏ. எல். ராஜா இயக்கிய இப்படத்தில் முன்னணி வேடங்களில் ஜெய் வர்மா, புதுமுகம் மைத்ரி ஆகியோர் நடித்துள்ளனர். வடிவேலு, சந்தானம், பானுப்பிரியா, ஆஷிஷ் வித்யார்த்தி, தண்டபாணி ஆகியோர் துணை வேடங்களில் நடித்துள்ளனர். சிறீகாந்து தேவா இசையமைத்துள்ளார். இந்த படம் 14 மார்ச் 2008 அன்று வெளியிடப்பட்டது. இப்படம் வினுத லால் மற்றும் பிரம்மானந்தம் ஆகியோரைக் கொண்டு கூடுதல் காட்சிகள் எடுக்கபட்டு தெலுங்கு மொழியில் *அகிரவ்வா* என்ற பெயரில் மொழிமாற்றம் செய்யபட்டு 2014 இல் வெளியிடப்பட்டது.
# தீக்குச்சி (திரைப்படம்)

## கதை

அரசாங்க நிலத்தில் ஒரு பள்ளியைக் கட்ட விரும்பிய தனது தாயை ( பானுப்ரியா ) கொன்றவர்களைப் பழிவாங்கும் நோக்கில் சக்தி (ஜெய் வர்மா) ஈடுபட்டுள்ளார். உள்ளூர் கள்ளசாராய வியாபாரியும் ரவுடியுமான பசுபதி பாண்டியன் ( ஆஷிஷ் வித்யார்த்தி ), கல்வி அமைச்சரின் ( தண்டபாணி ) உதவியுடன், சுயநிதி தனியார் பொறியியல் கல்லூரியைத் துவக்குகிறார். கட்டாய நன்கொடைகளைப் பெற்று, கல்லூரியில் சேர்க்கைகளை நடத்துவதன் மூலம் பசுபதி பணக்காரராகவும் சக்திவாய்ந்தவராகவும் மாறுகிறார். பணம் செலுத்த இயலாத ஏழை மாணவர்கள் தற்கொலை செய்து கொள்கிறார்கள் அல்லது காணாமல் போகிறார்கள். சக்தியும் பசுபதியின் மகளான கதாநாயகி (மித்ரியா) உட்பட அவரது நண்பர்களும் கல்லூரி வளாகத்தில் நடந்து வரும் அநீதிக்ககு எதிராக போராடுகிறார்கள். அவர்கள் இறுதியில் எவ்வாறு வெற்றிபெற்று நீதியை நிலைநாட்டுகிறார்கள் என்பதுதான் திரைப்படம்.
# தீக்குச்சி (திரைப்படம்)

## நடிகர்கள்

- ஜெய் வர்மா சக்தியாக
- மேனகை
- வடிவேலு (நடிகர்) குறவனாக
- சந்தானம்
- பானுப்ரியா (நடிகை) சக்தியின் தாயாக
- ஆஷிஷ் வித்யார்த்தி பசுபதி பாண்டியனாக
- தண்டபாணி (நடிகர்) கலவியமைச்சராக
- தம்பி ராமையா குரங்கு ராமசாமியாக
- கொச்சி ஹனீஃபா காசியாக
- பாண்டி குறவனின் மகனாக
- பூவிலங்கு மோகன்
- ராஜீவ்
- சுமன் செட்டி
- வினு சக்ரவர்த்தி
- எஸ். எஸ். ராஜேந்திரன்
- வாசு விக்ரம்
- ஷோபா
- காளிதாஸ்
# தீக்குச்சி (திரைப்படம்)

## தயாரிப்பு

தீக்குச்சி படத்தை ஸ்டார் மூவி மேக்கருக்காக ஜி. ஏ. லூகாஸ் தயாரித்தார். முன்னதாக பார்த்திபன் நடித்த *நினைக்கத்த நாளில்லை* படத்தை இயக்கிய *ஏ. எல். ராஜன்* இப்படத்தின் இயக்குநராக தேர்வு செய்யப்பட்டார். டிஸ்கோ சாந்தியின் சகோதரரும், முன்பு அழகிய தீயே படத்தில் நடித்தவருமான ஜெய் வர்மா படத்தின் முக்கியக் கதாபாத்திரத்தில் நடிக்க தேர்வு செய்யப்பட்டார். எஸ். எஸ். ராஜேந்திரன் 2014 இல் இறப்பதற்கு முன்பு கடைசியாக நடித்த படம் இதுவாகும்.  
இந்த படம் 2005 ஆம் ஆண்டில் தொடங்கப்பட்டு மதுரை, திருப்பரங்குன்றம், கொடைக்கானல், நாகர்கோயில், கன்னியாகுமரி ஆகிய இடங்களில் படப்பிடிப்பு நடத்தபட்டது. தயாரிப்பாளர் தங்களுக்கு சம்பளம் கொடுக்கவில்லை என்று கேரளாவைச் சேர்ந்த நடிகைகள் புகார் கூறியபோது படம் சர்ச்சைக்கு உள்ளானது. படப்பிடிப்பு 2006 இல் முடிவடைந்தது. 2007 இல் வெளியிட முடிவு செய்யப்பட்டது, ஆனால் அது தவறிப்போய் இது 2008 இல் வெளியிடப்பட்டது.
# தீக்குச்சி (திரைப்படம்)

## இசை

படத்திற்கான இசையை சிறீகாந்து தேவா அமைக்க, பா. விஜய், சினேகன், நந்தலாலா, விஜய் சாகர். ஜெயாரவி ஆகியோர் பாடல் வரிகளை எழுதினர்.
# நடாசா பத்வார்

**நடாசா பத்வார்** (Natasha Badhwar) ஓர் இந்திய எழுத்தாளர், கட்டுரையாளர், திரைப்படத் தயாரிப்பாளர், பத்திரிகையாளர் மற்றும் ஊடக பயிற்சியாளர் ஆவார்.*மை டாட்டர்ஸ்* மற்றும் *இம்மார்ட்டல் ஃபார் எ மொமண்ட்* ஆகிய நூல்களை எழுதியுள்ளார்.
# நடாசா பத்வார்

## சுயசரிதை

பாத்வர் 1971 ஜூலை 11 அன்று ராஞ்சியில் பிறந்தார்.  
பத்வார் என்டிடிவியில் (புது தில்லி தொலைக்காட்சி லிமிடெட்) தனது பத்திரிகைத் துறை வாழ்க்கையைத் தொடங்கினார். இவர் சுமார் 13 ஆண்டுகள் என்.டி.டி.வி நிறுவனத்தில் பணிபுரிந்தார். 2007 இல்இவர் ஓய்வு பெறும் போது பயிற்சி மற்றும் மேம்பாட்டுப் பிரிவின் துணைத் தலைவராக இருந்தார்.  
2002 குஜராத் கலவரத்தை நிகழ்படங்களைப் பதிவு செய்தார்.
# நடாசா பத்வார்

## தேர்ந்தெடுக்கப்பட்ட படைப்புகள்

பத்வாரின் புத்தகங்கள் பின்வருமாறு:  
- *மை டாட்டர்ஸ் மாம்*
- *இம்மார்ட்டல் ஃபார் எ மொமண்ட் *
- *ரிகன்சிலேசன்* ( ஹர்ஷ் மந்தேர் மற்றும் ஜான் தயால் ஆகியோருடன் இணைந்து எழுதினார்).
# அபோத் பன்து பகுனா

**அபோத் பந்து பகுனா** (Abodh Bandhu Bahuguna 15 ஜூன் 1927-2004), இந்தி மற்றும் கார்வால் எழுத்தாளர் மற்றும் கவிஞர் ஆவார். இவர் கவிதைகள், காவியங்கள், நாடகங்கள், நாட்டுப்புற இலக்கியங்கள் மற்றும் கட்டுரைகளுக்காகப் பரவலாக அறியப்படுகிறார்.
# அபோத் பன்து பகுனா

## சுயசரிதை

பகுனா தற்போது உத்தரகண்ட் மாநிலத்தில் உள்ள கர்வாலின் சலான்ச்யூன், பௌரி, ஜாலா கிராமத்தில் பிறந்தார். நாக்பூர் பல்கலைக்கழகத்தில் இந்தி மற்றும் அரசியல் அறிவியலில் முதுகலை (எம்.ஏ) பட்டம் பெற்ற இவர், உத்தரபிரதேச அரசு அலுவலகராகப் பணியாற்றினார் மற்றும் இந்திய அரசின் துணை இயக்குநராக ஓய்வு பெற்றார். பகுனா ஒரு சிறந்த எழுத்தாளர் ஆவார். இவரது தொழில் வாழ்க்கையிலிருந்து ஓய்வு பெற்ற பின்னர் தொடர்ந்து எழுத்துப் பணியினைத் தொடர்ந்தார்.
# அபோத் பன்து பகுனா

## தேர்ந்தெடுக்கப்பட்ட வெளியீடுகள்

; கார்வாலி மொழி  
- *புமியால்*
- *பார்வதி*
- *கோல்*
- *டெய்சாத்*
- *காங்கிலா*
- *காட்*
- *மைடேகி கங்கை*
- *ஷைல்வானி*  
; இந்தி மொழி  
- *தட்கா ஹிருதயா*
- *ஆரண்யா ரோடன்*
- *சக்ராச்சல்*
- *தூப்தா ஹுவா கான்*
# அபோத் பன்து பகுனா

## விருதுகள்

அபோத் பன்து பாகுனா உத்தரப்பிரதேச அரசிடமிருந்து 2 விருதுகளைப் பெற்றார்.
# நிமய் பட்டாச்சார்யா

**நிமய் பட்டாச்சார்யா** (Nimai Bhattacharya 10 ஏப்ரல் 1931 &ndash; 25 ஜூன் 2020) ஓர் வங்காள எழுத்தாளர் ஆவார். இவர் மகுரா மாவட்டத்தில் உள்ள சலிகாவில் பிறந்தார். இவர் 25 ஜூன் 2020 அன்று கொல்கத்தாவில் 89 வயதில் காலமானார்.